મુંબઈ: બોમ્બે હાઈકોર્ટે બુધવારે મહારાષ્ટ્ર સરકારને પૂછ્યું કે મલ્ટિપ્લેક્સમાં બહારથી ખાવાનું લઈ જવાનું સલામતી માટે કેવી રીતે જોખમી છે? કોર્ટે કહ્યું કે વિમાનમાં પણ લોકો ઘરનું ખાવાનું લઈ જઈ શકે છે તો થિયેટરમાં કેમ નહીં?? મહારાષ્ટ્ર સરકારે હાઈકોર્ટમાં સોગંદનામુ દાખલ કરીને કહ્યું હતું કે બહારનું ખાવાનું લઈ જવાની મંજૂરી આપવાથી સલામતી સંબંધી જોખમ પેદા થશે. મલ્ટિપ્લેક્સના પ્રતિબંધમાં સરકાર કોઈ દખલ નહીં કરે. જસ્ટિસ રંજિત મોરે અને અનુજા પ્રભુદેસાઈની બેન્ચે સરકારને પૂછ્યું કે અન્ય કોઈ જાહેર સ્થળ પર ઘરેથી અથવા ક્યાંયથી પણ ભોજન લઈ જઈ જવા પર પ્રતિબંધ નથી. સરકાર પણ માને છે કે સિનેમા હોલમાં બહારનું ખાવાનું લઈ જતા રોકવા સંબંધી કોઈ કાયદો નથી. ખાવાનું લઈ જવાથી થિયેટરમાં સલામતીનું શું જોખમ છે?